### Beslutningstema

Der skal tages stilling til bevilling af kommunegaranti på op til 3,0 mio. kr. til udvidelse af forsyningsområde for Bredebro Varmeværk.

### Sagsfremstilling

[adresse] har søgt om kommunegaranti til at udvide forsyningsområdet til at omfatte erhvervsområdet ved [adresse].

Som et led i værkets strategi er der fokus på at kunne tilbyde miljøvenlig varme til stabile, lave priser til nuværende og kommende forbrugere. [adresse] har lavet undersøgelser om interessen for at skifte til fjernvarme i 4 områder, som grænser op til det nuværende forsyningsområde. I området omkring [adresse] har der været en stigende interesse for at skifte til fjernvarme. I området er der 19 ejendomme, hvoraf de 13 har meddelt interesse for at skifte til fjernvarme.

Som Tønder Kommunes administrationspraksis angiver, skal der kun udarbejdes en ekstern risikovurdering for projekter over 10 mio. kr.

Projektet understøttes af

* en positiv og robust samfundsøkonomi
* en positiv selskabsøkonomi som kan være med til at sikre en billig fjernvarmepris
* at bidrage til opfyldelse af FN´s verdensmål 7, om bæredygtig energi

Der ønskes optaget et 20 årigt lån hos Kommunekredit på maksimalt 3 mio. kr., som skal anvendes til finansiering af projektet.

### Økonomi

[adresse] har pt. 4 garantier med en samlet restgæld på 9,8 mio. kr.  De samlede garantier til fjernvarmeværker i Tønder Kommune udgør 259,4 mio. kr.

### Lovgrundlag

Bekendtgørelse om kommunernes låntagning og meddelelse af garantier m.v.

### Fagchefen for Økonomi og Løn indstiller,

at der ydes kommunegaranti på 3,0 mio. kr. til lånefinansiering af projektet under forudsætning af, at projektet godkendes i Kommunalbestyrelsen

at der opkræves stiftelsesprovision på 1 % samt løbende garantiprovision på 0,4 % af 3,0 mio. kr., og

at indstillingen videresendes til Kommunalbestyrelsen.

Beslutning fra Økonomiudvalget, 21. april 2022, pkt. 9:

Indstillingen anbefales.

Kurt Lassen deltog ikke i mødet.

### Beslutning

Indstillingen godkendt.